กปปส.

กปปส. มีชื่อเต็มว่า คณะกรรมการประชาชนเพื่อการเปลี่ยนแปลงปฏิรูปประเทศไทยให้เป็นประชาธิปไตยที่สมบูรณ์แบบอันมีพระมหากษัตริย์ทรงเป็นประมุขเปิดจม. 'สุเทพ' เสนอแก้ กม.พรรคการเมือง ในนาม กปปส.. คมชัดลึก. 14-12-2560. สืบค้นเมื่อ 19-12-2560. เป็นกลุ่มผลประโยชน์ในประเทศไทย โดยมุ่งหมายขจัดอิทธิพลของทักษิณ ชินวัตร อดีตนายกรัฐมนตรี จากการเมืองไทย และการจัดตั้งสภาประชาชนที่มิได้มาจากการเลือกตั้งเพื่อควบคุมการปฏิรูปการเมือง กลุ่มดังกล่าวมีบทบาทสูงในวิกฤตการณ์การเมืองไทย พ.ศ. 2556–2557 ในสถานะของผู้จัดกิจกรรมชุมนุมประท้วงขนาดใหญ่ในกรุงเทพมหานคร

สุเทพ เทือกสุบรรณ ผู้นำการประท้วงและอดีตสมาชิกสภาผู้แทนราษฎรพรรคประชาธิปัตย์ ก่อตั้งกลุ่มดังกล่าวตั้งขึ้นเมื่อวันที่ 29 พฤศจิกายน พ.ศ. 2556 และแต่งตั้งตนเองเป็นเลขาธิการ ขบวนการดังกล่าวได้รับการสนับสนุนจากหลายองค์การ รวมถึงพรรคประชาธิปัตย์ พันธมิตรประชาชนเพื่อประชาธิปไตย กลุ่มนักเคลื่อนไหวทางการเมือง สหภาพแรงงานของรัฐ และกลุ่มนิยมทหาร การสนับสนุนของ กปปส. ส่วนใหญ่มาจากชาวกรุงเทพมหานครและชาวภาคใต้ที่มีฐานะร่ำรวย กปปส. มิได้ใช้สัญลักษณ์สีเสื้อแทนตัวเอง แต่ใช้การเป่านกหวีดเป็นสัญลักษณ์ของการประท้วงครั้งนี้ กปปส. ใช้งบประมาณวันละกว่า 10 ล้านบาท สื่อต่างประเทศรายงานว่า ผู้ชุมนุมส่วนใหญ่เป็นผู้สนับสนุนสถาบันกษัตริย์ และลักษณะของการชุมนุม "เป็นปฏิปักษ์ต่อประชาธิปไตย"

สุเทพ เทือกสุบรรณ ผู้นำการประท้วง ประกาศเจตนาของ กปปส. เพื่อทวงอำนาจอธิปไตยจากรัฐบาลมาคืนประชาชน ซึ่งจะดำเนินการปฏิรูปประเทศผ่านสภาประชาชนที่มิได้มาจากการเลือกตั้ง สุเทพยังประกาศจะขจัดสิ่งที่ตนเรียกว่า "ระบอบทักษิณ" สุเทพกล่าวว่า สภาประชาชนทำหน้าที่เป็นองค์กรนิติบัญญัติ โดยจะแก้ไขกฎหมายและระเบียบ เช่นเดียวกับดำเนินแผนการปฏิรูปในประเทศ เขายังอธิบายว่าสภาประชาชนจะมีสมาชิก 400 คน โดย 300 คนเป็นผู้แทนจากอาชีพต่าง ๆ และอีก 100 คนที่เหลือ กปปส. จะเลือกจากนักวิชาการและราษฎรอาวุโสซึ่งเป็นที่เคารพนับถือ

เป้าหมายสูงสุดของ กปปส. คือกดดันให้นายกรัฐมนตรียิ่งลักษณ์ ชินวัตร ลาออกจากความเป็นหัวหน้ารัฐบาล เพื่อให้เกิดช่องว่างแห่งอำนาจ จากนั้นจะอ้างรัฐธรรมนูญแห่งราชอาณาจักรไทย พุทธศักราช 2550 มาตรา 3 ซึ่งบัญญัติว่า "อำนาจอธิปไตยเป็นของปวงชนชาวไทย พระมหากษัตริย์ผู้ทรงเป็นประมุขทรงใช้อำนาจนั้นทางรัฐสภา คณะรัฐมนตรี และศาล ตามบทบัญญัติแห่งรัฐธรรมนูญนี้ การปฏิบัติหน้าที่ของรัฐสภา คณะรัฐมนตรี ศาล รวมทั้งองค์กรตามรัฐธรรมนูญ และหน่วยงานของรัฐ ต้องเป็นไปตามหลักนิติธรรม" และมาตรา 7 ซึ่งบัญญัติว่า "ในเมื่อไม่มีบทบัญญัติแห่งรัฐธรรมนูญนี้บังคับแก่กรณีใด ให้วินิจฉัยกรณีนั้นไปตามประเพณีการปกครองระบอบประชาธิปไตยอันมีพระมหากษัตริย์ทรงเป็นประมุข" โดยเชื่อว่า ประเทศไทยเคยปกครองโดยนายกรัฐมนตรีที่มาจากการแต่งตั้ง ฉะนั้นจะเป็นการเปิดโอกาสให้พระมหากษัตริย์ทรงแต่งตั้งนายกรัฐมนตรีคนใหม่

เมื่อวันที่ 22 พฤษภาคม พ.ศ. 2557 กปปส. ยุติการชุมนุมเมื่อเกิดรัฐประหาร วันที่ 16 มิถุนายน พ.ศ. 2557 สุเทพกล่าวว่า กปปส. หยุดเคลื่อนไหวทันทีหลัง คสช. ยึดอำนาจ และ กปปส. พร้อมให้ความร่วมมือหาก คสช. จัดการปฏิรูปเลขาธิการ กปปส. ไต่สวนคำร้องขอขยายเวลายื่นคำให้การ คดีที่กระทรวงการคลัง ฟ้องเรียกค่าเสียหายนำผู้ชุมนุมปิดสถานที่ราชการ. สำนักข่าวแห่งชาติ กรมประชาสัมพันธ์. 16-06-2557. สืบค้นเมื่อ 18-06-2557.

หลังรัฐประหาร สุเทพเปิดเผยว่า ตนพูดคุยกับประยุทธ์ จันทร์โอชาให้ถอนรากถอนโคนอิทธิพลของทักษิณและพันธมิตรนับแต่การชุมนุมทางการเมืองใน พ.ศ. 2553 เขากล่าวว่า ได้ติดต่อเป็นประจำผ่านแอพไลน์ ก่อนรัฐประหาร ประยุทธ์ติดต่อเขาว่า "คุณสุเทพและมวลชนผู้สนับสนุน กปปส. ของท่านเหนื่อยมากแล้ว ตอนนี้เป็นหน้าที่ของกองทัพที่ต้องรับต่อ" สุเทพว่า กองทัพตระหนักดีถึงวัตถุประสงค์ของ กปปส. ระหว่างที่กลุ่มกดดันข้าราชการและทหารให้เข้าร่วมขบวนการ กองทัพได้รับข้อเสนอของ กปปส. หลายอย่าง เช่น มาตรการช่วยเหลือเกษตรกร สุเทพยังเปิดเผยว่า การชุมนุมใช้เงินทั้งสิ้น 1,400 ล้านบาท โดยเป็นเงินของแกนนำ 400 ล้านบาท และของผู้สนับสนุน 1 พันล้านบาท

 แกนนำ 
แกนนำ
 สุเทพ เทือกสุบรรณ เลขาธิการ
 สาทิตย์ วงศ์หนองเตย ผู้ดูแลภาพโดยรวมของการชุมนุมทั้งหมด
 วิทยา แก้วภราดัย แกนนำเวทีสวนลุมพินี ตั้งแต่ 13 มกราคม พ.ศ. 2557
 อิสสระ สมชัย แกนนำเวทีห้าแยกลาดพร้าว ตั้งแต่ 13 มกราคม พ.ศ. 2557
 ถาวร เสนเนียม แกนนำเวทีอนุสาวรีย์ชัยสมรภูมิ ตั้งแต่ 13 มกราคม พ.ศ. 2557 และดูแลเรื่องการรักษาความปลอดภัย
 พุทธิพงษ์ ปุณณกันต์ แกนนำเวทีแยกราชประสงค์ ตั้งแต่ 13 มกราคม พ.ศ. 2557
 ชุมพล จุลใส แกนนำเวทีแยกราชประสงค์ ตั้งแต่ 13 มกราคม พ.ศ. 2557 และดูแลเรื่องอาหาร
 ณัฏฐพล ทีปสุวรรณ แกนนำเวทีแยกอโศกมนตรี ตั้งแต่ 13 มกราคม พ.ศ. 2557
 สุวิทย์ ทองประเสริฐ (อดีตพระพุทธอิสระ) แกนนำเวทีศูนย์ราชการแจ้งวัฒนะ ตั้งแต่ 13 มกราคม พ.ศ. 2557
 เอกนัฎ พร้อมพันธุ์ โฆษก
สมาชิก, แนวร่วมที่สำคัญ
 ชัยวุฒิ บรรณวัฒน์
 สกลธี ภัททิยกุล
 จิตภัสร์ กฤดากร โฆษกภาคภาษาอังกฤษ  
 ชินวรณ์ บุณยเกียรติ
 เพียร ยงหนู ประธานสหภาพแรงงานรัฐวิสาหกิจ การไฟฟ้านครหลวง
 อโณทัย ชุณหะวัณ ภรรยาไกรศักดิ์ ชุณหะวัณ

 สถานที่ชุมนุม 
 สถานที่ เริ่ม สิ้นสุด หมายเหตุสถานีรถไฟสามเสน31 ตุลาคม พ.ศ. 25564 พฤศจิกายน พ.ศ. 2556อนุสาวรีย์ประชาธิปไตย4 พฤศจิกายน พ.ศ. 255613 มกราคม พ.ศ. 2557กระทรวงการคลัง25 พฤศจิกายน พ.ศ. 255627 พฤศจิกายน พ.ศ. 2556ศูนย์ราชการเฉลิมพระเกียรติ 80 พรรษา 5 ธันวาคม 255027 พฤศจิกายน พ.ศ. 25569 ธันวาคม พ.ศ. 2556สนามม้านางเลิ้ง และทำเนียบรัฐบาล9 ธันวาคม พ.ศ. 255613 ธันวาคม พ.ศ. 25561. แยกปทุมวัน2. แยกราชประสงค์3. แยกอโศกมนตรี4. แยกศาลาแดง (สีลม)5. ห้าแยกลาดพร้าว6. อนุสาวรีย์ชัยสมรภูมิ7. แจ้งวัฒนะ (จนถึง 22 พฤษภาคม พ.ศ. 2557)13 มกราคม พ.ศ. 25572 มีนาคม พ.ศ. 2557วันเริ่มปฏิบัติการปิดกรุงเทพฯสวนลุมพินี2 มีนาคม พ.ศ. 255712 พฤษภาคม พ.ศ. 2557สะพานมัฆวานรังสรรค์12 พฤษภาคม พ.ศ. 255722 พฤษภาคม พ.ศ. 2557

 การชุมนุมใหญ่ 
 ครั้งที่ วันที่ รายละเอียด124 พฤศจิกายน พ.ศ. 2556ใช้ชื่องานว่า "24 พฤศจิกาฯ มวลมหาประชาชน คนไทยใจเกินล้าน"29 ธันวาคม พ.ศ. 2556เคลื่อนพลไปยังทำเนียบรัฐบาล กปปส. เสนอให้ยิ่งลักษณ์ ชินวัตร ลาออกจากนายกรัฐมนตรีรักษาการ และให้มีการปฏิรูปก่อนการเลือกตั้ง322 ธันวาคม พ.ศ. 2556ประกาศปิดกรุงเทพฯ 5 แยกธุรกิจครึ่งวัน413 มกราคม พ.ศ. 2557ประกาศปิดกรุงเทพฯ 7 แยกธุรกิจเต็มวัน529 มีนาคม พ.ศ. 2557เคลื่อนพลไปยังลานพระบรมราชานุสาวรีย์พระบรมรูปทรงม้ารัชกาลที่ 5 ถวายเครื่องสักการะและถวายสัตย์ปฏิญาณ และเดินทางไปอาคารรัฐสภาถวายเครื่องสักการะ และประกาศเจตนารมณ์ ณ ลานพระบรมราชานุสาวรีย์รัชกาลที่ 765 พฤษภาคม พ.ศ. 25579 พฤษภาคม พ.ศ. 255713 พฤษภาคม พ.ศ. 2557 - เคลื่อนพลไปยังสนามหลวงเพื่อจุดเทียนชัยถวายพระชัยมงคลเนื่องในวันฉัตรมงคล และประกาศสัตยาธิษฐานเพื่อที่จะแสดงความจงรักภักดีต่อ ชาติ ศาสน์ กษัตริย์ - วันที่ 9 พฤษภาคม พ.ศ. 2557 วันเริ่มปฏิบัติการขับไล่รัฐบาลยิ่งลักษณ์ ชินวัตร - วันที่ 13 พฤษภาคม พ.ศ. 2557 ทำบุญประเทศเนื่องในวันวิสาขบูชา

 มูลนิธิมวลมหาประชาชนเพื่อการปฏิรูปประเทศไทย 
หลังรัฐประหาร กปปส. จะจัดระดมทุนทุกวันเสาร์ และมีการตั้งมูลนิธิมวลมหาประชาชน โดยเสียงต้องการให้ชัย ราชวัตร (สมชัย กตัญญุตานันท์) เป็นกรรมการมูลนิธิ มูลนิธิดังกล่าวมีวัตถุประสงค์เพื่อนำเงินไปช่วยเหลือผู้สนับสนุนที่ได้รับบาดเจ็บและเสียชีวิตจากการชุมนุมทางการเมือง และเป็นทุนวิจัยการปฏิรูปประเทศกปปส.กู้ภาพชิ่งมวลชน ระดมทุนเยียวยาผู้บาดเจ็บ-เสียชีวิตจากการชุมนุม , ผู้จัดการ, 24-06-2557. สืบค้นเมื่อ 24-06-2557. สำนักงานของมูลนิธิตั้งอยู่เลขที่ 111 หมู่ที่ 1 ตำบลหน้าเมือง อำเภอเกาะสมุย จังหวัดสุราษฎร์ธานี 84140ที่อยู่ มูลนิธิมวลมหาประชาชนเพื่อการปฏิรูปประเทศไทย

มีรายนามคณะกรรมการมูลนิธิฯ ดังนี้
สุเทพ เทือกสุบรรณ ประธานกรรมการ
สาทิตย์ วงศ์หนองเตย รองประธานกรรมการ
วิทยา แก้วภราดัย  รองประธานกรรมการ
อิสสระ สมชัย รองประธานกรรมการ
ถาวร เสนเนียม รองประธานกรรมการ
ชุมพล จุลใส กรรมการ
ชัยวุฒิ บรรณวัฒน์ กรรมการ
พุทธิพงษ์ ปุณณกันต์  กรรมการ
สกลธี  ภัททิยกุล  กรรมการ
ณัฏฐพล ทีปสุวรรณ กรรมการและเหรัญญิก
เอกนัฏ พร้อมพันธุ์ กรรมการและเลขานุการ
จิตภัสร์  กฤดากร กรรมการและผู้ช่วยเลขานุการ

 คดีความ 

 ดูเพิ่ม 
 สลิ่ม

 เชิงอรรถ 

 อ้างอิง 


หมวดหมู่:ขบวนการทางการเมืองในประเทศไทย